CELEX: 62011CA0061
Language: el
Date: 2011-04-28 00:00:00
Title: Υπόθεση C-61/11: Απόφαση του Δικαστηρίου (πρώτο τμήμα) της 28ης Απριλίου 2011 [αίτηση του Corte d’appello di Trento (Ιταλία) για την έκδοση προδικαστικής αποφάσεως] — Ποινική διαδικασία κατά Hassen El Dridi, ή Soufi Karim (Χώρος ελευθερίας, ασφάλειας και δικαιοσύνης — Οδηγία 2008/115/ΕΚ — Επιστροφή των παρανόμως διαμενόντων υπηκόων τρίτων χωρών — Άρθρα 15 και 16 — Εθνική ρύθμιση προβλέπουσα ποινή φυλακίσεως για τους παρανόμως διαμένοντες υπηκόους τρίτων χωρών σε περίπτωση μη συμμορφώσεως προς διαταγή περί εγκαταλείψεως του εδάφους κράτους μέλους — Συμβατότητα)

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/8
            
         Απόφαση του Δικαστηρίου (πρώτο τμήμα) της 28ης Απριλίου 2011 [αίτηση του Corte d’appello di Trento (Ιταλία) για την έκδοση προδικαστικής αποφάσεως] — Ποινική διαδικασία κατά Hassen El Dridi, ή Soufi Karim
   (Υπόθεση C-61/11) (1)
   
   (Χώρος ελευθερίας, ασφάλειας και δικαιοσύνης - Οδηγία 2008/115/ΕΚ - Επιστροφή των παρανόμως διαμενόντων υπηκόων τρίτων χωρών - Άρθρα 15 και 16 - Εθνική ρύθμιση προβλέπουσα ποινή φυλακίσεως για τους παρανόμως διαμένοντες υπηκόους τρίτων χωρών σε περίπτωση μη συμμορφώσεως προς διαταγή περί εγκαταλείψεως του εδάφους κράτους μέλους - Συμβατότητα)
   2011/C 186/14
   Γλώσσα διαδικασίας: η ιταλική
   
      Αιτούν δικαστήριο
   
   Corte d’appello di Trento
   
      Ποινική διαδικασία ενώπιον του αιτούντος δικαστηρίου κατά
   
   Hassen El Dridi, ή Soufi Karim
   
      Αντικείμενο
   
   Αίτηση εκδόσεως προδικαστικής αποφάσεως — Corte di Appello di Trento — Ερμηνεία των άρθρων 15 και 16 της οδηγίας 2008/115/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών (ΕΕ L 348, σ. 98) — Επαναπατρισμός παρανόμως διαμενόντων υπηκόων τρίτων χωρών — Προϋποθέσεις της κρατήσεως με σκοπό την απομάκρυνση — Απευθείας εφαρμογή — Εθνική νομοθετική ρύθμιση που προβλέπει ποινή φυλακίσεως από ένα έως τέσσερα έτη για υπήκοο τρίτης χώρας ο οποίος συνεχίζει να διαμένει παράνομα στο έδαφος του κράτους μετά την κοινοποίηση της πρώτης διαταγής απομακρύνσεως
   
      Διατακτικό
   
   Η οδηγία 2008/115/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών, και ειδικότερα τα άρθρα 15 και 16 αυτής, έχει την έννοια ότι απαγορεύει νομοθεσία κράτους μέλους, όπως η επίμαχη στην υπόθεση της κύριας δίκης, η οποία προβλέπει την επιβολή ποινής φυλακίσεως σε παρανόμως διαμένοντα υπήκοο τρίτου κράτους για τον μοναδικό λόγο ότι αυτός, κατά παράβαση διαταγής εγκαταλείψεως του εδάφους του κράτους αυτού εντός ορισμένης προθεσμίας, παραμένει εντός του εν λόγω εδάφους χωρίς να συντρέχει δικαιολογητικός λόγος.
   
      (1)  ΕΕ C 113 της 9.4.2011.